ไม่ได้ทานยาคุมเม็ดสุดท้ายของแผงถ้านับวันก็จะประมาณ4วันถ้ามีเพศสัมพันจะท้องไหมคะ
สวัสดีค่ะ หากเป็นยาคุมกำเนิดชนิด 21 เม็ด หากไม่ได้ทานเม็ดที่ 21 และได้เว้นระยะมา 4 วันแล้ว ก็ควรที่จะมีประจำเดือนมา หากประจำเดือนไม่มา ก็ควรตรวจหาการตั้งครรภ์ดูก่อนค่ะ หากตรวจไม่พบ ก็สามารถที่จะมีเพศสัมพันธ์ได้ โอกาสในการตั้งครรภ์นั้นถือว่าน้อย และเมื่อเว้นระยะครบ 7 วัน ก็ควรเริ่มทานยาคุมแผงใหม่ต่อเลยค่ะแต่หากเป็นยาคุมกำเนิดชนิด 28 เม็ด หากไม่ได้ทานเม็ดที่ 28 และยังไม่มีประจำเดือนมา ก็ควรตรวจหาการตั้งครรภ์ดูด้วยเช่นกันค่ะ หากตรวจไม่พบ แต่ยังไม่ได้เริ่มทานยาคุมแผงใหม่ โดยเว้นมา 4 วันแล้ว หากมีเพศสัมพันธ์ ก็ย่อมมีมีโอกาสตั้งครรภ์ได้ค่ะ ในกรณีนี้ ควรงดการมีเพศสัมพันธ์ไปก่อน แล้วเริ่มทานยาคุมแผงใหม่ต่อเนื่องไปก่อนอย่างน้อย 7 วัน แล้วจึงมีเพศสัมพันธ์ได้ค่ะอย่างไรก็ตาม ยาคุมกำเนิดนั้น ไม่สามารถป้องกันการตั้งครรภ์ได้ 100% โอกาสที่จะตั้งครรภ์จึงมีได้เสมอ